પાટીદાર અનામત આંદોલનના કન્વીનર હાર્દિક પટેલને કેન્દ્ર તરફથી વાય કેટેગરીની સુરક્ષા આપવામાં આવી છે. ચૂંટણી પહેલા ગુપ્તચર સંસ્થાઓને મળતી જાણતી મુજબ હાર્દિકના જીવને ખતરો છે. જેના કારણે સેન્ટ્રલ ઇન્ડસ્ટ્રિયલ સિક્યોરિટી ફોર્સ એટલે કે સીઆઇએસએફ દ્વારા તેને સુરક્ષા પૂરી પાડવામાં આવી છે. જેના કારણે હવે પાટીદાર આંદોલન માટે હાર્દિક પટેલ ગુજરાતમાં જ્યાં પણ જશે તેની સાથે આઠ સીઆઇએસએફના બંદૂકધારી જવાનો પણ તેને સુરક્ષા આપવા તેની સાથે જશે. ઉલ્લેખનીય છે કે આ પહેલા અજીત ડોભાલ અને રાષ્ટ્રીય સ્વયંમસેવક સંધના પ્રમુખ મોહન ભાગવતને આ પ્રકારની સુરક્ષા આપવામાં આવે છે. અને હવે તે જ પ્રકારની સુરક્ષા હાર્દિક પટેલને પણ મળશે.